U-I-101/12
Natisni
Opravilna št.:
U-I-101/12
Datum odločitve:
21. 6. 2012
ECLI:
ECLI:SI:USRS:2012:U.I.101.12
Akt:
Odlok o oglaševanju Mestne občine Ljubljana (Uradni list RS, št. 10/11) v povezavi z Odlokom o občinskem prostorskem načrtu - izvedbeni del (Uradni list RS, št. 78/10)
Izrek:
Pobuda za oceno ustavnosti in zakonitosti Odloka o oglaševanju Mestne občine Ljubljana (Uradni list RS, št. 10/11) v povezavi z Odlokom o občinskem prostorskem načrtu - izvedbeni del (Uradni list RS, št. 78/10) se zavrže.
Evidenčni stavek:
Pobudnik nima pravnega intersa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.3.51.3.1 - Ustavno sodstvo - Pristojnost - Presoja skladnosti - Podzakonskega predpisa - Z Ustavo.
1.3.51.3.3 - Ustavno sodstvo - Pristojnost - Presoja skladnosti - Podzakonskega predpisa - Z zakonom.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Agencija Ikarus, d.o.o., Ljubljana, in drugi
Datum vloge:
7. 5. 2012
Vrsta odločitve:
sklep
Vrsta rešitve:
zavrženje
Dokument:
US29787
Dokument v PDF obliki:
U-I-101-12.pdf
137 KB
Prenesite datoteko
U-I-101/12-7
21. 6. 2012
SKLEP
Ustavno sodišče je v postopku za preizkus pobude Agencije Ikarus, d.o.o., Ljubljana, in drugih, ki jih zastopa Odvetniška pisarna Bohinc, Ljubljana, na seji 21. junija 2012
sklenilo:
Pobuda za oceno ustavnosti in zakonitosti Odloka o oglaševanju Mestne občine Ljubljana (Uradni list RS, št. 10/11) v povezavi z Odlokom o občinskem prostorskem načrtu - izvedbeni del (Uradni list RS, št. 78/10) se zavrže.
OBRAZLOŽITEV
1. Pobudniki izpodbijajo akt, naveden v izreku tega sklepa. Zatrjujejo, da je v neskladju s 15., 33., 67., 74., 153. in 155. členom Ustave ter z Zakonom o graditvi objektov (Uradni list RS, št. 102/04 (14/05 – popr.) – uradno prečiščeno besedilo, 126/07 in 108/09 – ZGO-1) in z Zakonom o financiranju občin (Uradni list RS, št. 32/06 – uradno prečiščeno besedilo, 123/06 in 57/08 – ZFO-1). Predlagajo zadržanje izpodbijanega akta do končne odločitve Ustavnega sodišča.
2. Pobudo za začetek postopka za oceno ustavnosti lahko da, kdor izkaže pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Pobudniki sicer prilagajo kopije odločb Mestne uprave Mestne občine Ljubljana, vendar ne izkažejo izčrpanja vseh pravnih sredstev zoper njih, niti vložene ustavne pritožbe zoper kakšne druge posamične akte, izdane na podlagi izpodbijanega predpisa. Iz razlogov, navedenih v citiranem sklepu, pobudniki ne izkazujejo pravnega interesa za začetek postopka za oceno ustavnosti izpodbijanega akta. Zato je Ustavno sodišče njihovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik